AksaraLLM/aksara-bahasa-daerah-v1 huggingface dataset:
Sintrong (Crassocephalum crepidioides) nyaéta jukut tina anggota  Asteraceae, kaasup jukut liar bisa kapanggih di buruan, sisi jalan, kebon atawa tegalan. Dina basa  Indonésia ieu jukut disebut bagini, jambrong, puyung  atawa  taplek Jawa  hirup subur dina taneuh anu mibanda luhur kurang leuwih  200 m dpl, dina basa Inggris jukut sintrong disebut  ebolo,  thickhead,  redflower ragleaf .

Ciri mandiri

Tangkalna lempeng, jangkung bisa nepika saméter, umpama daunna digesek bakal ngaluarkeun bau anu has, tangkalna hipu tur guguratan gampang  potong lamun ditaruk atawa dipetik.

Dauna héjo wujudna lonyod sakapeung rada buleud mencos ka tungtung gedéna kurang leuwih 8–20 × 3–6 cm, sakuriling sisi daun rérégéan, gurat-gurat tulang daun anu aya dina beulah handapeun daun katembong dina daun beulah luhurna. Pucuk daun héjo ngora tur ukuranna leuwih leutik ti batan daun déwasa.

Kembangna loba buleud  silindris kurang leuwih 13–16 × 5–6 mm mangrupa kudu/bonggol warna héjo di luhurna beureum anu di jerona dieusi ku entepan siki laleutik anu dilimpudan ku bulu barodas kawas kapas, dina mangsana mangkak ligar dipinuhan ku bulu bodas kawas kapas, sikina anu geus kolot bakal lésot tina pendul kembang hiber kabawa angin atawa murang ku hujanan.

Tempat Hirup
Sintrong asalna ti wewengkon Afrika tropis, kiwari geus sumebar ka sabudeureun wilayah tropika di Asia. Di Indonésia, jukut sintrong anu kaasup kana kategori gulma dina catetan anu aya, mimitina kapanggih di deukeut daérah Médan dina taun  1926. Ti dinya dibawa ka daérah  Jawa, tuluy hirup liar kalawan gancang ka sakuliah nusantara.
 
Mindeng kapanggih di taneuh-taneuh subur anu teu kaurus, sisi susukan atawa sisi jalan, pakebonan sakapeung aya ogé dina galengan sawah, siki-sikina nyebar ku alatan  katiup angin. Sanajan gancang ngarekahan jeung kembangan sapanjang taun. Tangkal sintrong kaasup gulma anu gampang diperuhkeun.

Mangpaat
Sintrong sagigireun dimangpaatkeun pikeun lalab ogé bahan sayureun pikeun sawaréh warga  di Jawa Barat,  dipaké maraban ingon-ingon utamana kelenci, domba jeung embé.
Di Afrika, sagigireun dimangpaatkeun pikeun bahan sayureun , sintrong ogé dimangpaatkeun pikeun ubar saperti ubar nyeri beuteung nyeri sirah, raheut, jeung réa-réa deui.

Sintrong mibanda saeutik  astringen, ogé mibanda sipat antiradang, hemostatis, tonikum,Téh atawa herba sintrong bisa dimangpaatkeun pikeun ubar galingging, amandel, jeung eksim. Mangpaat séjéna ogé pikeun maraban ingon-ingon.Aya ogé akibat goréng atawa bahayana, nyaéta disangka mibanda   alkaloida pirolizidina  anu matak ngabalukarkeun kangker, saperti tangkal sambung nyawa anu bisa ngabalukarkeun karuksakan kana organ haté..

Dicutat tina

Tutumbu kaluar
Mangpaat daun sintrong
Sintrong
Olahan daun sintrong 

{{commonscat|Crassocephalum crepidioides]]
Asteraceae
Jukut
Ubar
Gulma
Taman Wisata Mekarsari nyaéta salah sahiji puseur palsatarian kaanékarageman hayati bungbuahan tropika panggedéna di dunya, hususna jinis bungbuahan pinunjul nu dikumpulkeun ti sakuliah wewengkon di Indonésia, sakaligus mangrupa tempat panalungtikan budidaya (agronomi), pamulyaan (breeding) katut keur ngalobakeun bibit pinunjul nu satuluyna baris disebarluaskeun ka patani katut masarakat umum.

Lokasi 
Ieu taman pelesir perenahna di Kacamatan Cileungsi, Kabupatén Bogor, Jawa Kulon. Bisa didatangan ku angkutan umum ti Jakarta, Bogor atawa Bekasi, jurusan nu ka Jonggol.

Sarana pelesir 

Taman salega 264 héktar ieu dilengkepan ku sarana pelesir boh keur wisatawan nusantara atawa mancanagara. Pelesir di tengah taman buah dirojong ku mangrupa wahana nu ngadeukeutkeun sémah ka alam, di antarana:

 Family Garden, 
 Rekreasi Danau (25 ha), 
 Baby Zoo, 
 Kidang Tutul, 
 Garden Center, 
 Greenhouse Melon, 
 Sabut Kelapa Outbound
 Kembang Bangké, 
 Kids Fun Valley, 
 Munara Panénjoan, 
 Wangunan Curug (Puri Tirto Sari).
 Pongo Show 

Kagiatan-kagiatan nu ngajadi favorit para sémah di antarana: 
 Company Gathering, 
 Piknik Kulawarga, 
 Wisata Kebon Buah/Sayur, 
 Barbeque, 
 Senam Pagi, 
 Fruitwalk (jalan-jalan di kebon buah),
 Numpak kuda (liwat ti jam 10 isuk),
 Ngamandian munding,
 Tandur.

Tumbu luar 
  Informasi wisata taman mekarsari  
  Situs resmi

Taman di Indonésia
Tempat pelesir di Kabupatén Bogor
Salada (Lactuca sativa) nyaéta salah sahiji tutuwuhan tina kulawarga Asteraceae. Tutuwuhan ieu biasa dipelak di daérah tiis atawa tropis. Salada miboga daun nu héjo seger, ngan aya ogé nu warna beureum. Sisi daunna rérégéan atawa ngolombang. daunna leuwih ngeunah dikonsumsi atah.

Wanda
Tutuwuhan salada téh aya 3 jenis nyaéta:

Salada Cai 
Ieu saadah téh hirupna dina cai anu déét bari hérang.

Salada Bokor
Ieu saladah méh sarua jeung pécay dipelakna di darat nu tiis.

Sajarah
Salada mangrupa sayuran daun nu asalna ti daérah (nagara) iklim sedeng. Nurutkeun sajarahna, tutuwuhan ieu geus dibudidayakeun saprak 2.500 taun ka tukang. sababaraha literatur nyebutkeun yén budidaya salada geus dilakonan taun 500 saméméh maséhi (SM).

Sarat Tumuwuh Salada
Sarua kawas sosin, salada bisa tumuwuh boh di dataran luhur atawa handap. Ngan, hampir sakabéh tutuwuhan salada leuwih alus diusahakeun di dataran luhur. Kur jenis salada daun nu masih toléran dina dataran handap. Dina pamelakan di dataran luhur, jenis-jenis salada krop atawa endog ngahasilkuen krop. Didataran handap tumuwuhna kurang alus jeung teu nghasilkeun krop. Di tempat nu panas (dataran handap) salada leuwih gancang kembangan ogé. Suhu udara optimum pikeun tumuwuhna nyaéta 15-20C.
Tutuwuhan ieu biasana dipelak dina awal ahir usum hujan, lantaran kaasup tutuwuhan nu teu kuat kahujanan. Dina usum halodo, tutuwuhan ieu butuh dicébor nu cukup jeung kaatur. Salian teu tahan kahujanan, salada teu tahan ogé kana cahya panon poé nu panas teuing. Kur jenis salada daun jeung salada batang hungkul nu bisa tumuwuh jeung adaptasi alus dina hawa nu pnas jeung kabuka. Aya ogé jenis salada nu laina utamana salada endog jeung salada rapuh (cos) nu ngahasilkeun krop alus diusahakeun di tenpat nu sejuk.

Referensi

Asteraceae
Sayuran
Lalab
Jamparing nyaéta alat nu kaasup kana golongan pakarang. Dijieunna bisa tina awi, kai, atawa logam. Wangunna panjang leutik, dina congona aya seseukeutna.Jamparing cara makena dibelesatkeun ku gondéwa.

Panah
Papanahan
Pakarang
Ratu Séonui (1705 - 1730), nyaéta permaisuri Raja Gyéongjong ti Joséon, pangawasa ka-20 Dinasti Joséon. Manéhna ti Wangsa Éo (선의왕후 어씨). Nyonya Éo kawin jeung Putra Mahkota Yun (calon Raja Gyéongjong) saenggeus Putri Makota Danui pupus.

Taun 1720, saenggeus Raja Sukjong pupus, Putra Mahkota Yun jadi raja, sedengkeun Nyonya Éo jadi ratu na.

Taun 1724, Raja Gyéongjong pupus, sarta adi na, Raja Yéongjo jadi raja, sedengkeun Ratu Séonui jadi ibu suri nepi ka pupusna taun 1730.

Inohong Dinasti Joséon
Nu babar taun 1705
Nu pupus taun 1730
Tundra nyaéta hiji bioma di mana tuwuhna tatangkalan kahambat ku leutikna suhu lingkungan sekitar, ku kituna disebut wewengkon tanpa tangkal. Aya di Bumi beulah kalér jeung puncak gunung nu luhur. Iklim kutub ku usum tirisna nu lila tur poék jeung usum panas nu lila jeung caang teterusan tur miboga curah hujan nu leutik.

Dina aréa ieu, lolobana tutuwuhan nu hirup biasana mangrupa lumut atawa tutuwuhan perintis, jukut, tutuwuhan siki sausum, jeung tutuwuhan kai nu pendék. Tuwuhna tutuwuhan di daérah ieu ukur salila sakitar 4 bulan.

Wewengkon panyebaran bioma tundra nyaéta kuriling lingkar kutub kalér jeung sabagian leutik di kutub kidul. Di kutub kalér, kaasup Lemah Héjo. Di kutub kidul aya di Antarktika jeung pulo-pulo leutik di sakurilingna. Tundra di Arktik rubak pisan, nepi ka 20% permukaan Bumi.[ ]

Ékologi
Sabana nyaéta lapang jukut nu dipinuhan ku rungkun/perdu. Sistem biotik ieu biasana kabentuk di antara daérah tropis jeung subtropis. Sababaraha buana nu miboga lapang sabana di antarana Afrika, Amerika Selatan, jeung Australia. Saeutikna curah hujan jadi faktor nu ngadorong munculna sabana. ku kituna sabana di sebut ogé padang jukut tropis. Iklimna teu garing teuing pikeun jadi gurun pasir, nanging teu baseuh teuing pikeun jadi leuweung.

Referensi 

Géografi
Leuweung
Karéta api Baraya Geulis nyaéta karéta api lokal komuter anu ngalayanan rute Padalarang-Cicaléngka. Dina sarangkéan KRD ieu aya lima gerbong. Tuluy, dina sarangkéan karéta éta bisa ngangkut 1.250 panumpang. Teu saperti karéta api Lokal Bandung Raya, karéta api Baraya Geulis teu eureun di unggal stasion. Karéta api Baraya Geulis digabung operasionalna jeung Karéta api Patas Bandung Raya sarta dinon-aktipkeun taun 2013.

Daptar stasion nu dilayanan 
 Stasion Padalarang
 Stasion Bandung
 Stasion Cimekar (teu unggal rangkéan)
 Stasion Rancaékék
 Stasion Cicaléngka

Tingali ogé 
 Karéta api Patas Bandung Raya
 Karéta api Lokal Bandung Raya
 Karéta api Réncang Geulis

Rujukan

Tumbu kaluar 
 Situs resmi PT Kereta Api Indonesia 

Angkutan karéta di Indonésia
Saodah atanapi Saudah binti Zam'ah bin Qais bin Abdu Wad () nyaéta garwa  Nabi Muhammad SAW. 

Nasabna patimu jeung Rasulullah di Lu'ay bin Ghalib. anjeunna kawentar gaduh uteuk éncér jeung wawasan lega. Mimiti lakirabi jeung anak mamangna, nyaéta Syukran bin Amr r.a. Nalika Rasulullah s.a.w. nyebarkeun Islam terang-terangan, salakina, Syukran kaasup nu mimiti lebet Islam babarengan jeung kelompok ti Bani Qais bin Abdu Wad.

Janten Ummul Mukminin 
Sabada Siti Khodijah ra wafat, Sohabiah Khaolah binti Hakim, istri Sohabat Utsman bin Mazh'un, datang ka Nabi saw, ngajukeun supaya Nabi saw nikah sareng Siti Saodah binti Zam'ah ra. Nikah dina sasih Romadon tahun ka-10 saparantos Nabi saw diutus. Kakara saparantos nikah sareng Siti Saodah, nembé nikah jeung Siti Aisyah Ummul Mukminin ra.

Perawi Hadits 
Siti Saodah ngariwayatkeun 5 hadits, 1 dina Sohéh Bukhori, nu ngariwayatkeun Sahabat Ibnu 'Abbas. Nu sanesna dina Sunan Abu Dawud, An-Nasai, Ad-Darimi jeung Musnad Ahmad

Referensi

Pranala luar 
  di 2muslims.com
 

Sahabat Nabi
Ummi Ruman binti Amir al-Kinaniyah nyaéta istrina Abu Bakar Ash-Shiddiq jeung emana Ummul Mu'minin Aisyah binti Abu Bakar r.a. turta Abd al-Rahman bin Abu Bakar r.a.  Asup Islam sabada Abu Bakar hijrah ka kota Madinah sarta tilar dunya taun 6 Hijriah atawa 628 Maséhi.

Biografi

Silsilah 
‘Ummi Ruman binti 'Amir bin 'Uwaimar bin Abd Syam al-Kinaniyyah. Numutkeun sakaol, ngarana Zaénab.

Pertikahan Ummi Ruman 
Saméméh nikah jeung Abu Bakar, mangsa zaman jahiliyah kungsi nikah jeung Abdullah bin al-Harits dugi ka maot, ngalahirkeun Thufail bin Abdullah, sahabat Nabi SAW. Pertikahanna nu kadua nyaéta jeung Abu Bakar ngalahirkeun Abd al-Rahman jeung Aisyah binti Abu Bakar r.a.

Wafatna Ummi Ruman 
Aya padungdengan ngeunaan masalah wafatna. Aya nu nyebut Ummu Ruman wafat nalika Rasulullah Saw. masih jumeneng nyaéta bulan Dzulhijjah taun 6 Hijriyah. harita dikuburkeunna, Rasulullah SAW. ngadawuh:

«من سره أن ينظر إلى امرأة من الحور العين فلينظر إلى أم رومان»

Sing saha nu hayang ningali awéwé saperti al-hur al-'ain (bidadari mata éndah)  mangka tingal Ummi Ruman. Tuluy mantenna mundutkeun ampun pikeun jenatna.

Kedalan séjén, nyebutkeun yén Ummu Ruman (r.a) tilar dunya dina taun 9 H mangsa Nabi SAW. nepikeun ayat ngeunaan pilihan (ahérat atawa dunya) ayat ka 28 Surat Al-Ahzab ka garwana, Aisyah (r.a): Héy Nabi! Katakanlah kepada istri-istrimu, “Jika kamu menginginkan kehidupan di dunia dan perhiasannya, maka kemarilah agar kuberikan kepadamu mut‘ah dan aku ceraikan kamu dengan cara yang baik.

Nabi Saw. bersabda: Wahai 'Aisyah, aku sampaikan ini kepadamu jangan engkau menjawabnya sebelum kau sampaikan kepada kedua orang tuamu, Abu Bakar dan Ummi Ruman.

Lalu Nabi Saw. membaca ayat di atas, Aisyah (r.a) menjawab: Saya memilih Allah, Rasul-Nya dan negeri akhirat dan tidak perlu minta pendapat Abu Bakar dan Ummu Ruman (r.a), Nabi Saw pun tertawa.

Lihat pula 
 As-Sabiqun al-Awwalun
 Abd al-Rahman bin Abu Bakar

Catatan kaki

Pranala luar 
 (Arab) Ummi Ruman
Buhaéro atawa Buhairo nyaéta saurang rahib (Nasroni) di Bushro daérah Syam atawa Suriah (ayeuna) anu pinuh kuhistoris.

Papanggih jeung Nabi s.a.w 

Dina sunnah/ hadis Nabi s.a.w. aya 2 (dua) riwayat sohéh patimuna Nabi Muhammad s.a.w. tapi teu disebutkeun ngarana. Hiji ti Abu Musa al-Asy'ari r.a. diriwayatkeun ku At-Tirmidzi jeung al-Hakim. Nu kadua. ti Abu Majaz diriwayatkeun ku Ibnu Sa'ad saperti dijelaskeun ku syékh Albany, muncul ngaran rahib Buhaero dina riwayat Ibnu Ishaq tapi teu maké sanad jadi teu bisa jadi dasar.

Dua Nash Sohéh 

Jalur Abu Musa al-'Asy'ari r.a. ditakhrij ku At-Tirmidzi, Abu Nuém, al-Hakim, Ibnu 'Asakir, Tarikh Dimasqi kalayan sanad nu rupa-rupa ti jalur sohabat Abu Musa al-Asy'ary nyaritakeun: Abu Tholib indit ka Syam dibarengan ku Nabi s.a.w. dina rombongan Qurésy. Nalika dugi tempatna rahib disambut ku rahib. Padahal saméméhna sok ngaliwat, tapi teu disambut rahib. Terus nyekel leungeun Nabi s.a.w. bari unggelna: "Ieu pamingpin alam, ieu rosul nu bakal jadi rohmat sakabéh alam". Para kokolot Qurésy: "Naon nu anjeun, apal?" Tadi anjeun keur nanjak, euweuh hiji ogé tatangkalan jeung batu anging sumujud, nu kitu téh iwal ti ka Nabi. Kami nyaho ciri panutup kanabian tina pundukna. Tuluy balik deu rahib téh bari mawa dahareun.

Hadits ieu dihasankeun ku at-Tirmidzi, sanadna jayyid disohéhkeun ku al-Hakim jeung al-Jazary, dikuatkeun ku al-'Asqolani reujeung as-Suyuthi. Ogé Syékh Albani ngajelaskeun kasohéhanana dina "Majalah al-Muslimun".

Dupi riwayat Abu Majaz dikaluarkeun ku Ibnu Sa'ad : Yén Abdul Mutholib atawa Abu Tholib (ragu). Nalika 'Abdulloh maot. Dina hiji safar (perjalanan bisnis) ka Syam didatangan ku rahib. Pok rahib (Nasroni) nyarita: "Di antara aranjeun aya jalma soléh. Ari iyeu anak saha? Abu Tholib: "Kuring walina". Rahib: Peupeujeuh jaga ieu budak ulah dibawa ka Syam. éSaéstuna Yahudi sok hiri dengki. Kuring hariwang ieu budak. Muga Alloh ngajaga anjeun hé Muhammad s.a.w.''

Sanadna mursal sohéh, Abu Majaz, nyaéta ngarana Lahiq bin Hamid, tabi'i (murid sahabat), tsiqqot (kapercaya), terhormat, Syaékhoni -Bukhari jeung Muslim- ngasupkeun di kadua kitab sohéhna, sésana dina Kutubussittah, ngariwayatkeun hadits ti sohabat: Imron bin Hushoin, Ummu Salamah -istri Nabi s.a.w., Anas, Jundub bin 'Abdulloh r.a. Perawi antara Abu Majaz jeung Ibnu Sa'ad sakabéhna adil jeung tsiqot (dipercaya). Ogé maké hujjah dina Sohéh Muslim.

Daftar Bacaan 
 Mizanul I'tidal disusun Adz-Dzahaby
 Maqalah Kejadian rahib itu bener lain khurafat disusun syékh Albani

Referensi

Pranala 
 {arab} Buhairo
Stasion Bogor Palédang atawa Halteu Bogor Palédang (PLG) (Aksara Sunda Baku: ) nyaéta stasion anu perenahna di Palédang, Bogor Tengah, Bogor, Jawa Kulon. Stasion ieu ngan boga hiji jalur. Stasion ieu jarakna ngan babaraha ratus méter ti Stasion Bogor. Stasion ieu diwangun taun 2013 pikeun layanan Karéta api Pangrango lantaran Stasion Bogor geus pinuh.

ku sabab ngan boga hiji jalur, kagiatan langsiran lokomotip KA Pangrango dilakukeun di stasion Bogor.

Karéta api 
 Pangrango, jurusan Sukabumi

Rujukan

Tumbu kaluar 
 Situs resmi PT Kereta Api Indonesia (Persero) 

Stasion karéta di Jawa Kulon
Suji (Dracaena angustifolia) nyaéta salah sahiji tutuwuhan tina kulawarga Asparagaceae. Suji asalna ti Guinéa. Di Indonésia, tutuwuhan ieu geus lila dipikawanoh. Cai daun suji bisa dipaké pikeun méré warna kana kuéh, misalna kuéh kelepon, ager, jeung sajabana. Salian pikeun pawarna, tutuwuhan ieu bisa dipaké ogé salaku tutuwuhan hias.

Ieu tutuwuhan kaasup perdu ngadeg atawa tangkal leutik nu jangkungna leuwih ti 60 cm, miboga cabang loba, Daunna wangun pita atawa lansét, nyempit di handap dasar palapah, nyungcung pisan. Sistim kembang mangrupa malai, miboga cabang, panjang leuwih ti 75 cm, kembang warna kakonéng-konéngan nepi ka bodas. Buahna  buleud miboga tilu cuping, diameter 1,5-2,5 cm, warna jingga caang , eusi 1-3 siki. Tutuwuhan ieu miboga sababaraha ngaran daérah, saperti pendusta alam (Ambon);

Referensi

Asparagaceae
Tali korang disebut ogé géwor (Commelina benghalensis) nyaéta jukut/herba tina kulawarga Commelinaceae. Kaasup kana gulma ku lantaran ngaganggu tur nurunkeun hasil panen, biasana kapanggih dina galengan sawah, kebon, tambakan balong, sisi susukan sakapeung katempo ogé dina jajalaneun ka kebon atawa ka huma.

Pedaran
Tali korang/géwor di saban daérah béda ngarana  saperti :   pĕtungan di Jawa; rĕbha moksor di Madura; fangalu di Minahasa; rulonga loötili Gorontalo. Dina basa Inggris, Tali korang/ géwor disebutna Benghal dayflower, tropical spiderwort, wandering Jew, .
Jukut ieu dianggap gulma pikeun pepelakan ku lantaran ieu tangkal bisa hirup subur utamana dina taneuh kebon "nematoda Meloidogyne incognita" di wewengkon Sahara Afrika, India, Sri Lanka, jeung sabagéan gedé Asia ieu jukut geus ngabalukarkeun turunna hasil tatanen utamana : sampeu, kopi, suuk, jeung sajabana.

Ciri Mandiri

Hirup di daérah anu mibanda iklim tropis. Tangkalna buleud leutik sagedé puhu nyéré, nguyupuk luhureun taneuh panjangna kurang leuwih saméter nepi ka 2 méter, kelirna héjo tur mibanda buku jeung buluan, bukuna kalimpudan ku palapah daun anu kelirna semu héjo.

Daun anu ngora mibanda bulu anu lemes, kelirna héjo ngora semu konéng di mana geus ngolotan dauna mibanda kelir héjo bagedod. Daun beulah luhurna katémbong kawas guguratan ngagambarkeun tulang daun anu aya beulah handapna. Wujudna lonyod jiga endog tur méncos ka tungtungnakeun, sisi-sisi dauna rata tungtung dauna ngararingkel, 2.5-7.5 cm panjang, 1.5–4 cm lébar.

Kembangna bijil tina tungtung tangkal anu geus manjing déwasa, mibanda dua nepikeun ka opat palapah kelirna bulao, ditengahna aya benang sari 4 siki di mana unggal tungtungna mibanda kelir konéng ngararingkel beulah tungtungna saliwat mah kawas kukupu. Ogé mibanda putik sari tilu nepi ka opat, kelirna semu bulao tur ngajendul beulah tungtungna, buahna lonyod kelirna coklat, di jerona aya dua siki gedéna kurangleuwih ngan 2 mm.

Akarna semu coklat serabut nyeceb kana taneuh tapi henteu jero kurang leuwih 20 centi, akarna anu geus kolot bakal ngaluarkeun beuti kelirna semu bodas, nyatina ieu beuti dinawaktuna bakal bijil sirung jeung akaran, saterusna hirup ngagedéan nepika jadi talikorang/gewor déwasa.

Mangpaat
Mangrupa bahan tambahan pikeun  parab ingon-ingon kayaning domba, embé, sapi, kelenci jeung réa-réa deui, ieu jukut bisa dipanén deui dina mangsa genep minggu nepikeun ka 14 minggu ti saprak diarit atawa dibabad. Tali korang mibanda cukup nutrisi pikeun panambah suplemen parab..

Daun tali korang kacida hadéna pikeun ngubaran raheut, bisul, karinget buntet, jarawat. ku jalan ngarieus dauna nepi ka lembut tuluy waé ditaplokkeun dina tempat anu raheut atawa bisul tadi. Bisa ogé dipaké ngubaran galingging ku jalan ngagodog daun tali korang kurang leuwih 7 lambar dicampur maké pedes jeung siki jinten, sanggeus tiis tuluy diinum.

Tutumbu kaluar

Tangkal Tali korang
Buah Tali korang 
Tali korang pikeun ubar

Dicutat tina

Jukut
Ubar
Poaceae
Commelinaceae
Panon munding (Fimbristylis dichotoma)  nyaéta jukut liar anu asalna tina kulawarga Cyperaceae. Hirupna naun biasana kapanggih di tegalan, kebon, galengan sawah, sisi kamalir, jeung tempat séjéna anu cukup cai jeung cahaya panonpoé, dina hirupna bisa satangkal atawa loba tangkal anu mangrupa dapuran. Tangkalna leutik ngajalantir, wujudna rada nyiku,  ajeg ka luhur jangkungna kurang leuwih 10–80 cm, buahna tina tungtung tangkal mibanda kelir coklat. daunna kaluar tina dapuran tangkalna, leuleus mencos ka tungtungnakeun jeun leuwih pendék ti batan tangkalna  di daérah Jawa panon munding disebuta tumbaran, di Aceh disebutna cikukokPanon Munding di Jawa.

Pedaran
Unggal nagara mibanda ngaran séwang-séwangan pikeun nyebut jukut panon munding umpamana: di Brazil disebutna falso alecrim da praia, Colombia: arrocillo; cortadera; coyolillo; namu, Jerman: Einjährige Fransenbinse, di Hawaii: futaba tentsuki; futaba-tentsuki; futabo-tentuki, di Jepan: tentsuki, di Malaysia: rumput kepala lalat; rumput para-para; rumput purun batu di Taiwan: pyau-fo-tsau.

Ciri mandiri
daunna laleutik panjang kawas pita kurang leuwih 4 nepika 10 lambar tungtungna marencos, tulang daun sajajar jeung daun utamana, kaluar tina sela-sela gagang buah mangrupa entepan anu nyusun ngawujud tangkal pondok anu ka handapna katuruban taneuh jeung deukeut kana akar, saliwatan kawas beuti.
Akarna kasebut akar serabut nyebar ka jero  taneuh kurang leuwih aya kana 10 cm.

Tutumbu Kaluar
Fimbristylis dichotoms (Panon munding)
Rupa-rupa hama 
Ngaran panon munding di unggal wewengkon

Dicutat tina 

Poaceae
Hama
Baskom nyaéta jambangan tina séng diimailan. Baskom gunana pikeun wadah cai nu rék dipaké sibanyo leungeun jeung bangunna saperti pané bunder cekung. Di unggal kamer di rumah sakit sok aya baskom maké standar eusi cai antiséptik. Ka ayeunakeun baskom jadi parabot di dapur.

Rujukan

Parabot
Wawadahan
Parabot dapur
Garu nyaéta parabot tukang tani anu siga wuluku maké papan malang nu di handapna dihuntuan ku kai, ditarikna ku munding. Garu gunana pikeun ngaratakeun leutak bari sakalian ngumpulkeun jukut di sawah nu beunang ngawuluku. Ngaguguntur balong nu loba leutakna sok maké garu anu teu maké huntu bari disedekkeun ka lebah kuluwung. Garu kitu potonganana leutik sarta ditarikna ku leungeun. Garu huntuan sok disebut ogé garu rénténg.

Babagian 
 Huntu garu dijieunna tina ruyung atawa beusi anu nyocog dina garu, wangunna kawas sisir.
 cagak nyaéta panahan cacadan anu luhur, paranti diiuk tukang munding.
 Kokolécéran nyaéta kai nu dipaké mageuhan cacadan anu luhur.
 Cacadan nyaéta awi nu nyodor ka hareup, anu dipaké narik garu.
 Pamélét nyaéta awi paranti ngaratakeun taneuh lamun geus lembut.

Rujukan

Parabot
Pakakas Tatanén
Pecut nyaéta hiji alat anu dijieun tina rangrang kai, hoe, atawa iteuk nu disambung ku lantenan tali anu gunana pikeun ngagitik ingon-ingon sarupaning munding atawa sapi sangkan manut sakahayang anu ngurus.

Parabot
Parabot ingon-ingon
Jukut Pendul (Cyperus brevifolia) nyaéta jukut liar anu hirupna dina taneuh baseuh atawa cai anu déét utamana kapanggih di sawah jeung rawa-rawa, hirupna nahun sanajan henteu pati ngaganggu kana pepelakan, jukut ieu kagolongkeun kana gulma anu mibanda daun leutik. Spesiesna dipiwanoh ku sababaraha ngaran kasup kana  flatsedge kembangna laleutik. Jukut pendul asal muasalna ti Eropa kidul, Afrika, Asia, jeung Australia, tuluy nyebar ka unggal nagara nepi ka Amerika.

Pedaran
Jukut pendul tangkalna mangrupa dapuran, paling mindeng kapanggih di sawah jeung rawa-rawa,  tapi teu saeutik ogé kapanggih di tambakan balong, galengan sawah, kebon jeung tempat séjéna anu mibanda cukup cai jeung taneuhna baseuh, Cyperus brevifolia mangrupa gulma atawa hama utamana pikeun paré di pasawahan, di kebon tiwu, di kebon coklat utamana harirup minuhan kamalir irigasi ngahalangan cai pikeun nyebor..

Tangkalna nyiku tilu tur pejel mibanda daun aya beulah puhuna kurang leuwih 2-4 lambar, daunna leuir 3–10 cm kelirna héjo kolot, rada kasar umpama diusap jeung ngaluarkeun bau anu mandiri lamun digesek. Kembangna mangrupa pendul ukurana kurang leuwih 4–8 mm kelirna héjo ngora, buahna lonyod tur gepéng mibanda kelir coklat ngora.. Sikina laleutik panjangna kurang ti 1 mm, akarna semu beureum

Mangpaat
Herba ieu mibanda rasa semu lada, sipatna nertal. mibanda hasiat pikeun nurunkeun panas (antipiretik), ngubaran raheut, ngalancarkeun kahampangan (diuretik), ngalancarkeun datang bulan (emenagog), ngubaran kasakit batuk (antitusif) jeung ngéncérkeun reuhak.
Sakabéh bagéan tina ieu herba/ tangkal bisa dimangpatkeun pikeun ubar, jukut pendul ogé mibanda kimia minyak astiri.

Tutumbu kaluar
Jukut Pendul
Saliwat ngeunaan Gulma

Dicutat tina

Hama
Poaceae
Ubar
Sadagori (Sida rhombifolia), (Sangsakerta : atibalā अतिबला ) nyaéta tangkal liar anu hirupna nahun tina kulawarga Malvaceae, mindeng kapanggih di sisi jalan, tegalan, leuweung, sisi kebon, galengan sawah, jeung tempat séjén anu cukup kasorot cahaya panonpoé. Urang Jawa tengah nyebut kana sadagori: sidaguri, otok-otok, urang Madura nyebutna taghuri, kahiindu di Sumba, hutu gamo sebutan urang Halmahera, jeung digo; bitimu; sosapu sebutan ceuk urang ternate.

Pedaran

Tangkal sadagori geus loba dimangpaatkeun pikeun ubar luar jeung jeroeun awak. ku lantaran kandungan kimia anu dipibanda ku ieu tangkal.
Dauna mibanda kimia Alkaloid, kalsium oksalat, tannin, saponin, fenol, asam amino jeung minyak astiri.Tangkalna miband kandungan kalsium oksalat jeung tannin, Akarna mibanda alkaloid, steroid jeung kandungan ephedrine. Akarna serabut nanceb kana taneuh kurang leuwih nepika 30 centi, hésé di cabutna. Ku lantaran ieu tangkal sadagori anu aya dina tegalan paragi ngangon domba sok dipaké pikeun nyangcang domba, ku jalan nyangreudkeun talina dina tangkal sadagori

Ciri mandiri
Tangkalna ngarungkun jangkungna kurang leuwih nepika 2 méter, kelirna beureum ati, nyagak, jeung mibanda bulu-bulu anu lemes kelirna héjo ngora.
Daunna salambar kelirna héjo kolot daun  ngorana kelirna héjo ngora, pahareup-hareup, lonyod méncos ka tungtungnakeun sisi daun rérégéan tur buluan lemes kelirna semu hawuk, daunna anu beulah luhur henteu rata ngangambar keun tulang daun anu aya beulah handapna.

Kembangna hiji mibanda lima palapah kembang anu kelirna semu konéng nepikeun ka konéng. Beulah tengah kembang kelirna konéng tur mibanda lima bagéan mahkota kembang anu mangrupa pibuaheun.
Buahna mibanda cangkang anu di jerona aya siki kurang leuwih 8-10, ngentép kalawan tiluarna ngawujud segi lima kelirna héjo, tuluy robah kelir jadi semu coklat  dina mangsa geus kolot.

Mangpaat
Sadagori dimangpaatkeun pikeun ngubaran reumatik, gering konéng, cacingeun, ku jalan ngagodog tangkal jeung akar sadagori anu geus dibérésihan saméméhna, kurang lewih ku saleter cai. Digodong nepikeun ka nyesa satengahna. Saenggeus tiis tuluy diinum.
Ngubaran kasakit di saluareun awak, ku jalan ngarieus daun sadagori nepikeun ka lembut, bisa ngubaran raheut, arateul, nyeuri huntu, diseureud nyiruan, bisul, jeung sajabana. Ku jalan dioléskeun atawa di popokeun kana bagéan awak anu raheut/nyeri.

Dicutat tina

Tutumbu Kaluar
 Sidaguri dina Plantamor.
 Jepson Manual Treatment
 USDA Plants Profile
 Virginia Tech Weed Identification Guide 
 Photo gallery

Ubar
Jukut
Tutuwuhan dumasar mangpaatna
Gulma
Kategori :Malvaceae
Marlon Brando (3 April 1924-1 Juli 2004) nyaéta aktor ti Amerika Serikat

Aktor
Kanéron nyaéta kantong anu dijieun tina anyaman hoé. Aya ogé anu dijieun tina anyaman daun kalapa atawa daun kirai ngarana salipi

Parabot
Kempis nyaéta wadah cai inum, baheula mah dijieun tina alumunium, biasana dibabawa ku tentara.

Wadah
Bawang bombay (Allium cepa L.) nyaéta salah sahiji tutuwuhan nu aya dina kulawarga bawang-bawangan (Alliaceae). Dina silsilahna, bawang bombay nu disebut ogé bawang wétan aya dina hiji garis katurunan jeung bawang beureum kalawan ngawan ilmiah Allium cepa L. Bédana antara bawang bombay jeung beureum teu pati jelas, iwal wanguna nu jelas katingali béda jeung bau atawa aromana. Bawang bombay mangrupa terna nu tumuwuh manceg kalawan sistim akar wangun serabut. Sistim akarna teu panjang teuing jeung teu jero teuing nyeceb na taneuh. teu leuwih ti 10 cm.

Referensi

Alliaceae
Sayuran
Beubeutian
tutuwuhan ubar
Tutuwuhan bungbu
Kucay; bawang kucay(Allium tuberosum) nyaéta salah sahiji tutuwuhan nu aya dina kulawarga bawang-bawangan (Liliaceae). Kucay mangrupa tutuwuhan hérba nu ngarumpun nu panjang daunna bisa nepi ka 20–40 cm. Wangun bawang tina kucai teu pati jelas, teu kawas bawang beureum atawa bawang bodas. Kembangna aya dina jambak nu panjangna leuwih kurang sarua jeung daunna. Unggal jambak miboga loba kembang leutik warna bodas. Daun jeung kembang kucau bisa ngahasilkeun bau.

Babagian

Kucay diwangun ku bawang kucay jawa (Allium odorum) jeung kucay Sunda (Allium tuberosum) nu dipikawanoh pisan di Asia Tanggara. Kelompok bawang daun ieu aya nu nyebutna chives jeung aya ogé nu nyebutna bawang prei cina.

Dicutat tina

Liliaceae
Sayuran
Bumbu
Rempah-rempah
Alliaceae
tutuwuhan ubar
Asiwung raja mantri (Typha angustifolia L.) atawa wawalinian  nyaéta tangkal anu asalna tina kulawarga typhaceae.
Hirup dina rawa-rawa, sisi situ atawa balong gedé, daérah anu deukeut ka basisir, nepika daérah pagunungan ogé bisa manggihan ieu tangkal. Asiwung raja mantri tangkal/herba tina genus Typha. Ngaran daérah séjén pikeun ieu tangkal asiwung raja mantri di antarana: ampét (Madura), embét (Jawa), lembang (Betawi), takténas (Timor), bak dah atawa batang obor (Aceh), dina basa Inggris ieu tangkal disebut  lesser bulrush, narrowleaf cattail, atawa lesser reedmace .

Pedaran
Tangkal asiwung raja mantri nyebar di daérah tropika, di Asia ieu tangkal loba kapanggih di Burma, Thailand, Kamboja, Malaysia, Brunei, Indonesia, Papua Nugini, di Indonesia sorangan tangkal asiwung raja mantri  loba kapanggih di pulo Sumatera, Jawa, Karimunjawa, Bawean, Madura, Kagean jeung Papua.
Hirup di cai anta di daérah deukeut basisir, ogé di rawa-rawa biasana tangkalna ngariung mangrupa dapuran anu diwangun ku sababaraha tangkal. Hirupna nahun tangkal jeung daunna ajeg tur leceng ka luhur jangkungna kurangleuwih 1,5 - 3 méter, tangkalna buleud, daunna ipis lébarna kurang leuwih 8 – 16 mm, dina mangsa geus manjing baris kaluar kembang wujudna kawas surutu panjang nepika 12 cm napel kana gagangna, dina kembangna kaluar bulu-bulu paranjang, kembang jaluna sarua panjang jeung kembang bikangna ngan bédana leuwih leutik wungkul.

Dina mangsana dewasa ieu kembang bakan ngahasilkeun siki anu mangrupa pibiniheun ieu tangkal, biasana murag sorangan ka handapeun tangkal tuluy kabawa kucai atawa katiup ku angin, anu matak tangkal asiwung raja mantri bisa ngarekahan dina dapuran anu leuwih loba.

Mangpaat
Henteu saeutik ieu tangkal dimangpaatkeun pikeun kahirupan sapopoé di antarana: dipelak pikeun papaés di buruan imah atawa kantor, di daérah Acéh dimangpaatkeun pikeun nyieun hihid, di Pekalongan ieu tangkal dipaké bahan nyieun karajinan samak, dudukuy, kantong, jeung sajabana. Baheula kembang na ngahaja di ala jeung gagangna tuluy dikeueuman dina minyak, dimangpaatkeun pikeu obor dinamangsa kaluar peuting, Kiwari di kota-kota gedé daun jeung tangkal Asiwung dipaké papaés panggung dina hajatan atawa acara salametan.

Tutumbu kaluar

 USDA Forest Service: Typha angustifolia 
 Invasive Plants in Pennsylvania: Typha angustifolia
 Cattail comparison
 University of Minnesota: Typha angustifolia Management
 ISSG Database: Typha ecology

Dicutat tina

Typhaceae
Tutuwuhan Asia
Tutuwuhan Indonésia
Tutuwuhan Tropis
Tutuwuhan Hias
Kakasangan (Themeda arguens) atawa kasang beureum, ramo kasang,  nyaéta jukut liar  anu hirupna di daérah anu mibanda iklim tropis tina kulawarga Poaceae, ieu jukut kawilang jangkung, loba kapangih di wewengkon Asia, Australasia, Pasifik, jeung Amerika kidul. Di Indonésia hususna ieu jukut mibanda ngaran daérah, saperti : di Jawa disebutna sukĕt mĕrak-mĕrakan, sukĕt mĕrakan; rumpuik suntiĕng putiĕh di Minang kabau; di Madura disebutna rĕbha bhajhang-bhajhang, rĕbha jhang-bhajhang, rĕbha jhang pélé, rĕbha lampéjhang; curungceung Kagean; rumput genung dina basa sasak; tebuna manék  di Timor; tĕgalngana Ternate; dina basa Inggris   Christmas grass , atawa  lesser tasselgrass.

Pedaran

Jukut kakasangan mikaresep tempat anu negrak henteu kahieuman, jeung cukup katojo ku cahaya panonpoé ogé taneuhna garing saperti tegalan, sisi jalan, kebon, huma jeung sajabana. Bisa hirup sanajan kakurangan cai, katempona di sabaraha pulo di  nagara Indonésia unu mibanda hujan leuwih saeutik, ieu jukut masih bisa hirup saperti di : Pulo  Madura, Nusa Tenggara Timur  jeung  Pulau Komodo, Mangsana keur ligar kembangna mangkak kawas buntut merak, ku alatan ieu pisan jukut kakasangan di wewengkon Jawa katelah rumput merakan.

Jukut kakasangan jangkungna kurang leuwih 20 nepika 120 céntiméter, daunna aripis méncos ka tungtungnakeun panjangna 5 nepika 10 céntiméter lebarna 4 nepika 7 mili méter , tangkalna bubukuan, leutik tur gepéng,  kelirna semu beureum sakapeung semu konéng jero tangkal pejel  henteu molongo.
Kembangna ngarantuy bijil dina cupatna  (fasciculate) , cupatna bijil tina sela-sela puhu daun jeung tangkal lebah bukuna, (dwiseksual) nyaéta mibanda alat pikeun baranahan jalu jeung bikang aya dina hiji kembang. Unggal kembang mibanda tilu benang sari jeung dua kepala putik, Buahna (spikelet) eliptis panjang 8-10 miliméter, dina mangsana murang, bakal murag jeung cupatna.

Tempat hirup
Jukut kakasangan hirup nyebar ka wewengkon Asia Tropis, India, Indo china, Malaysia, jeung Papua, kabeulah wétan Australia, jeung Pasifik, aya ogé di daérah Karibia di Amerika Tengah. Di Nusantara, ieu jukut loba kapanggih di Sumatera, Bangka, Jawa, Madura, Nusa Tenggara, Sulawesi, Ambon, dan Ternate. Biasana  kapanggih hirup mangrupa dapuran nyaéta kumpulan tina sababaraha tangkal,  ayana di sisi leuweung, tegalan, sisi jalan jeung tempat séjén anu negrak tur cukup ku cahaya panonpoé jeung taneuh anu garing bisa taneuh tela, taneuh beureum anapon taneuh anu ngandung cadas .

Tutumbu kaluar
Morfologi dan Jalan Tabel
Informasi spesies
Habitat jukut kakasangan

Dicutat tina

Poaceae
Jukut
Gulma
Bayongbong disebut ogé gayonggong, kasongkét (Phragmites karka) nyaéta jukut jangkung tina kulawarga Poaceae. Hirupna nahun, mindeng kapanggih  mangrupa dapuran di sisi susukan, sisi situ, jeung tempat séjéna di mana  taneuhna beyé jeung cukup cai,  ieu jukut nyebar  di wilayah  tropika. Bayongbong mibanda ngaran jeung sebutan béda-béda  di unggal wewengkon, saperti: di  Jawa disebut prumpung, plumpung, glagah asu ; di Madura disebutna  parongpong; di Bali parungpung ; di Minahasa atowong, gumulongo; di Maluku tatepal, tatupele, tuyu, kasim, biet, céo-céo, lolo dowongi ..

Pedaran
Tangkalna mangrupa dapuran anu diwangun ku sabaraha tangkal dina sadapur, tangkalna ajeg kaluhur, leuir nepika 10 méter. Hirupna nahun, Daunna kawas pita, panjang kurang leuwih 30–80 cm jeung  lebar 12–40 mm méncos ka tungtung. mibanda bulu-bulu anu lemes  tur karasa heusrak mangsa dirampa. Kembangna curiwis ngumpul dina gagang kembang  panjangna kurang leuwih 30–50 cm × 10–20 cm, gagang kembang buleud kaluar tina tungtung tangkal anu geus déwasa  (spikelet) panjangna 9–12 mm .

Mangpaat
Tangkal jeung daun bayongbong hususna di daérah Jawa loba dimangpaatkeun, daunna meunang ngararad tina tangkalna tuluy diéntépkeun dipaké nyieun hateup saung, tangkalna   dimangpaat keun bahan nyieun kandang manuk, karajinan, pager, turus kacang, suluh  jeung sajabana.

Di India tengah geus ngayakeun panalungtikan ngeunaan ngamangpaatkeun tangkal bayongbong pikeun ngurangan polusi lingkungan ku jalan melak tangkal bayongbong dina hiji palataran ukurana kurang leuwih 42 méter pasagi anu mana éta tempat mangrupa pamiceunan kokotor ti salah sahiji kampung, hasilna geus dilaporkeun ti saprak dipelakan ku tangkal bayongbong geus ngabalukarkeun ngorotan/nurunkeun amonium-N, nitrat-N jeung organik-N ngurangan masing-masing 59%, 40%, 21% jeung 86%, dumasar kana panalungtikan leuwih jero orotna kandungan amonia ku lantaran ogé volatilization atawa ngagaringan ku lantaran panas tina keusik  anu aya dina éta tempat utamana mangsa usum halodo  nepikeun ka (56-62० C) 

Mangpaat séjéna bayongbong utamana daun ngora dipaké  parab ingon-ingon kayaning Sapi, domba, embé, jeung réa-réa deui, ogé bisa dipelak pikeun panutup taneuh sangkan henteu orot lantaran hujan atawa nyingkahan sangkan henteu rempag (longsor)

Tempat hirup
Ampir di sapanjang sisi susukan Memberamo tangkal bayongbong loba kapangih, utamana beulah kidulna susukan anu ngalir ka kaler  engkena nepi ka muara di laut Arafura, leuweung diieu wewengkon mindeng pisan kakeueum ku alatan caah anu antukna leuweung mibanda rawa-rawa anu mangrupa tempat anu dipikaresep ku tangkal bayongbong, ku lantaran ieu loba pisan kapanggih dapuran tangkal bayongbong

Tutumbu Kaluar
Mangpaat tangkal bayongbong
Bayongbong pikeun nyaring kokotor
Bayongbong jeung mangpaatna

Tempo Ogé
Manjah
Kakasangan
Jagong
kaso

Dicutat tina

Poaceae
Jukut
Cangkorah nyaéta wadah cai paranti nyipuh atawa nyéos beusi beunang meuleum sangkan leuwih teuas jeung seukeut, awét dipakéna henteu gampang mintul atawa miley, wangunna kawas lisung aya ogé anu buleud kawas émbér. Cangkorah salah sahiji pakakas utama di gosali sagigireun ububan (paranti muputan/niup keun angin), parapén (hawu anu pinuh ku areng panas), palu, capit, paron/panahan/(Anvil), jeung sajabana.

Pedaran
Cangkorah jeung gosali geus dipiwanoh dina mangsa anu kacida heubeulna tisaméméh abad ka-9 mibanda tempat anu penting pikeun nyieun pakakas jeung parabot anu dipikabutuh sapopoé saperti : Pager, péso, pakarang, pakakas tatanén umpamana: arit, parang, pacul, koréd, jeung loba deui pakakas atawa parabot anu dijieun atawa anu dihasilkeun tina bahan beusi .

Tempo ogé
Piruruhan
Ububan
Paron
Capit

Dicutat tina

Tutumbu kaluar
Gosali mangsa katukang
Pakakas gosali
Sajarah gosali
Gosali jeung parabotna

Pakakas
Parabot
Paron nyaéta balok beusi anu kuat paranti panahan/talenan dina mangsa ngolah bahan tina beusi sangkan bisa dijieun wangun anu geus ditangtukeun. Beusi beunang manaskeun neupika beureum tuluy dipeupeuh maké palu dina luhureun paron. Nempo kana pakakas gosali anu séjén paron mibanda wangunna anu leuwih sederhana tayalian ti beusi gedé anu teuas. Biasana ditempatkeun kalawan merenah dina tangkal kai atawa tunggulna ngarah leuwih kuat, sangkan merenah mangsana dipaké jeung kuat mangsana narima pameupeuh palu.

Pedaran

Kiwari, Paron anu loba dipaké kupagawé di gosali jeung béngkél geus ngalaman parobahan anu tadina ngan saukur beusi datar kiwari geus ditambahan rarangken kagigir kawas tanduk anu mangpaatna pikeun nilepkeun, atawa ngaréka-réka  beusi sangkan leuwih gampang

Paron kudu dijieun tina beusi waja anu  kuat ogé teuas, ku lantaran nahan pameupeuh tina palu, mangsana nyieun barang tina bahan beusi, sagigireun kuat paron ogé kudu merenah mangsana dipaké nyaéta mibanda kakuatan pikeun meclengkeun deui palu (rebound) mangsana di peupeuhkeun, sangkan ngurangan tanaga pikeun anu meupeuh. Kiwari paron dijieun ku jalan dicor nyaéta tina beusi ancuran, hargana rupa-rupa tinu murah nepika anu mahal. Ngan hanjakan paron meunang ngecor ieu utamana anu murah teu mibanda kakuatan lila jeung henteu  ngampul mangsana dipeupeuh ku palu.
Merenahkeun paron dina tempatna kudu bener-bener jadi paniténan, sabab paron baris narima pameupeuh tina palu anu kacida kuatna jeung dina waktu anu cukup lila, bisa waé paron logor malahan nepika lesot tina tempatna tangtu ieu bisa ngabalukarkeun kacilakaan. Biasana paron diperenahkeun dina catang kai, atawa beton dipageuhan maké ranté atawa paseuk mangsa kiwari pabrik-pabrik anu nyieun paron nyadiakeun ogé tempat paneundeunan paron anu leuwih tarapti, bisa dibabawa jeung leuwih kuat.

Paron beusi anu digunakeun kiwari di gosali jeung béngkél-béngkél baheulana dijieun tina batu, mangsana zaman megalitikum kénéh, barang-barang anu mangrupa paron jeung palu geus dijieun tina batu sahenteuna kapanggih di sabaraha daérah di Indonésia.

Tempo ogé
Piruruhan
Ububan
Capit
Cangkorah
Gosali
Amléng

Tutumbu kaluar
Gosali mangsa katukang
Pakakas gosali
Sajarah gosali
Gosali jeung parabotna

Dicutat tina

Pakakas
Parabot
Ububan disebut ogé puputan nyaéta pakakas gosali paranti niup piruruh/parapén sangkan seuneuna tetep hurung. Baheula ububan dijieun tina tangkal jambé ku jalan dikorowék tengahna tuluy dipiceun jeroanana, kiwari biasana dijieun tina bahan séng anu dibuleudkeun panjangna kira-kira satangtung, jumlahna aya dua kénca jeung katuhu, cara makéna kawas kopa, hawana anu kaluar keur niup  ruhak areng anu aya dina parapén. Aya deui nu maké lambusan, nyaéta kantong hawa anu dijieun tina kulit, hawana disebrotkeun kana parapén, sangkan seuneuna tetep hurung. Lambusan tukang patri mah dijieun siga kipas angin, diputerkeun ku leungeun, kawas kincir. Kiwari ububan geus réa anu diganti maké kincir mesin (blower) ngagunakeun tanaga listrik, angin anu disebrot keun leuwih mayeng jeung lila.

Pedaran

Ububan ngaluarkeun angin anu ditiupkeun kana parapén, baheula ububan dijieu tina kulit anu dirapétkeun jeung papan kai anu aya gagangan kénca jeung katuhu, dibeulah hareupna aya deui solobong paranti ngaluarkeun hawa/angin, ku jalan ngadedetkeun papan kugagangna sangkan angin kaluar, mangsana geus kempés geuwat gagangna diangkat deui sangkan kaeusian deui ku hawa anu asup tina liang anu séjén, di mana geus kembu tuluy di dedetkeun deui ngarah kaluar hawana. kitu jeung kitu cara gawé ububan tina kulit (lambusan).

Aya deui ububan anu dijieun tina tangkal jambé anu geus diberesihan jeroan tangkalna, atawa tina beusi ipis atawa séng anu dijieun sapuratina ngawangun pipah anu ukurana sarua kénca jeung katuhu. Makéna ku jalan ieu dua pipah saméméhna diasupan bantalan  buleud maké gagang panyepengan pikeun narik jeung ngadedetkeun, ieu bantal ngarah mendet hawa henteu balik deui ka luhur mangsana didetetkeun ka handap ngaluarkeun hawa, dina waktu anu sarua ububan anu hiji deui bantalana  diangkat ka luhur sangkan ububan kaeusian hawa. Saenggeus cukup tuluy didedetkeun ngarah hawana kaluar kana parapén, kiti satuluyna silihganti kénca jeung katuhu  turun naék, ngaluarkeun hawa kana parapen..

Ububan maké éngkol, nyaéta ububan anu dijieun leuwih leutik tapi ngahasilkeun tiupan hawa leuwih mayeng, ububan ieu dijieun samodél kincir anu diputerkeun maké tanaga leungeun, tina puteran kincir ieu kaluar hawa anu nyebrot  kana parapén, ububan kincil saperti kieu leuwih hampang dina makéna jeung deui angin anu dihasilkeun leuwih mayeng. Kiwari ububan geus dijieun leuwih hadé deui, nyaéta maké kincir anu diputerkeun maké tanaga listrik, soksanajan wangunna leuti tapi angin anu disebrotkeun tina ububan ieu leuwih tarik, leuwih mayeng jeung bisa diatur gedé jeung leutikna tiupan.

Tempo ogé
Piruruhan
Paron
Capit
Cangkorah

Tutumbu kaluar
Gosali mangsa katukang
Pakakas gosali
Sajarah gosali
Gosali jeung parabotna
Tuyere atawa ububan

Dicutat tina

Pakakas
Parabot
Dragan Đokanović (Serbia Sirilik: Драган Ђокановић) nyaéta pulitikus Serb (Partéi Démokratik Federalists), dokter, olahragawan jeung salah sahiji lalaki nu pang populerna di sajarah Bosnia jeung Hérzégovina ku panalungtikan The Massachusetts Institute of Technology.

Réferénsi 

Bosnia jeung Hérzégovina
Moscow International Business Center (Basa Rusia: Московский международный деловой центр; ММДЦ), nyaéta hiji kacamatan komérsial di puseur Moscow, Rusia.

Rusia
Capit nyaéta hiji alat pikeun nyepeng, ngadempét, nyabut, atawa mindahkeun hiji barang sangkan henteu lesot mangsa keur dicokot atawa keur  dipigawé. Capit ngabantu méré tanaga leuwih kuat mangsa keur nyepeng/nyapit  tur ngurangan pangaruh tina barang anu dicapit, naha pangaruh panas, tiis, pibahayaeun, jeung sajabana.

Pedaran
Capit biasana diwangun ku sapasang gagang jeung pamatukna, anu dihijikeun maké éngsél, témpona dipaké capit kawas pamatuk manuk. Umpamana gagangna dianggangkeun tungtung capit bakal calawak, mangsana calawak ieu tuluy disogrogkeun kana barang anu rék dipindahkeun atawa dipikabutuh, saengeus méré nah, gagang capit di raketkeun deui, antukna pamatuk capit bakal nutup jeung nyepét barang anu dimaksud tadi. 
Capit dijieun pikeun ngabantu hiji pagawéan ku kituna wangun capit diloyogkeun jeung pagawéan anu dilaksanakeun. ku lantaran ieu  ukuran jeung wangun capit béda-béda gumantung kana kabutuhan, bisa waé capit gedé kacida atawa leutik.

Rupa-rupa capit
 Capit gosali  gagang dijieun  leuwih panjang bahana tina beusi anu kawilang kuat tur badag.
 Capit kuéh, biasana dijieun tina almaniem leuwih ipis jeung tungtung capit biasana leuwih kembu.
 Capit Wadah, wangunna tina kawat buleud, jeung tungtungna paparingkelan, milu kana wujud wadah anu baris dicapit/pindahkeun.
 Jeung réa-réa deui.

Tempo ogé
Piruruhan
Ububan
Paron
Cangkorah

Tutumbu kaluar
Rupa rupa capit jeung kagunaana
Pakakas Gosali jeung kagunaana
Capit kueh jeung asakan

Dicutat tina

Pakakas
Porog nyaéta hiji alat/parabot anu dijieun pikeun néwak sasatoan liar, utamana sasatoan anu matak ngaruksak kana tatanén jeung ingon-ingon  ku lantaran bisa ngabalukarkeun karugian. Porog dina wangunna bisa mangrupa kandang, jaring, lém/geutah leugeut jeung alat séjén anu dijieun kalawan maksud pikeun néwak, nyangkalak, nyerek sato anu digolongkeun kana hama.

Pedaran
Porog ngahaja dijieun pikeun newak sasatoan utamana anu matak ngaganggu kana  pepelakan leuwih jauh katengtreman hirup, Dina kanyataan porog pikeun sasatoan geus dijieun ku alatan loba pamaksudan, mimiti ngusir hama, ngahaja arék diarah daging jeung buluna, hasilna bisa waé pikeun dijual hirup-hirup atawa dina kaayaan paéh. Neupi kapalebah dieu porog dijieun pikeun maksud néang kauntungan.

Aya ogé porog anu dijieun pikeun ngurangan jumlah hama tur ngajaga ulah ngaranjah kana leuit tempat nyimpen hasil panén, pepelakan jeung ingon-ingon saperti : beurit, careuh, bagong, manuk, bayawak, jeung réa-réa deui. 
kauntungan séjén tina porog nyaéta pikeun ngariksa sasatoan hama sangkan ulah loba teung jumlahna ku alatan ieu bisa ngurangan karuksakan anu bisa waé dibalukarkeun ku ieu hama, utamana pikeun sasatoan anu dilindungi ku alatan jumlahna anu ngan saeutik deui, porog bisa dipaké pikeun ngajaga, nyingkahkeun, atawa ngurangan sato-sato anu sok ngaganggu (predator)

Dicutat tina

Tutumbu kaluar
Porog pikeun nyangkalak bagong
Kagiatan moro bagong ngagunakeun porog
Porog manuk
Porog keur nyangkalak monyét
Monyet Jeung Babi dicangkalak make Porog
Porog dipaké néwak manuk piit

Pakakas
Parabot
Pago nyaéta tempat anu wangunna kawas lomari paranti neundeun dahareun, masakan, jeung parabot anu dipernahkeunna di dapur. Maksudna sangkan henteu kakebulan atawa keuna kukokotor utamana tina gangguan saperti: Cucunguk, cakcak, beurit, ucing jeung sajabana anu aya di imah. Dijieun maké bahan tina kai jangkung kurang leuwih saméter nepika saméter satengah wangunna pasagi.

Pedaran
Pago mangrupa lomari umumna djieun tina kai, ngahaja dijieun pikeun neundeun dahareun atawa asakan séjéna sangkan leuwih rikip, henteu kakotoran jeung diganggu ku beurit atawa ucing, sanajan diteundeun di dapur nyieun pago henteu sagawayah sababaraha hal kudu  ditalingakeun upamana bahan kai jeung cét anu dipaké nyieun pago ulah ngabalukarkeun dahareun anu diteundeun di jeroeuna neupika bau sumawona gancang haseum.

Sangkan henteu bau hapeuk, pago kudu dirawat jeung dibérésihan, ku lantaran bahan anu dipaké nyieun pago  tina kai  méré sihana cukup dielap maké cai haneut anu geus dicampuran maké cai jeruk nipis, elap beulah jero jeung luarna, sangeus bérésih antep keun heula nepika garing bari jeung dibukakeun pantona. Mangsana geus garing ieu pago bisa dipaké deui.

Kiwari pago geus ngalaman parobahan jeung kamotékaran, didapur pago kiwari geus silih pakait dina wangun anu leuwih gedé jeung, lomari es, paragi ngumbah wadah, oven jeung sajabana ngahiji jadi hiji wangun lomari anu leuwih gedé, utamana didapur-dapur moderen/kimari.

Dicutat tina

Tutumbu kaluar
Merenahkeun barang dina lomari
Barang-barang tina kai andelan Indonésia

Pakakas
Parabot
Putat (Planchonia valida) nyaéta tangkal bungbuahan tina kulawarga Lecythidaceae, hirupna liar dileuweung atawa tegalan, jangkungna bisa nepikeun ka 50 méter jeung buleudan tangkalna nepikeun 200 centi méter, daunna ngemploh héjo mangsa datang usum halodo daunna marurag/ngarangrangan ciciren datang mangsa ngarangrangan kelir daun robah anu tadina héjo bagedod jadi beureum, kulit tangkalna ogé karadak jeung malelekat satuluyna marékplékan.

Pedaran
Tangkal putat kasebut tangkal kai gedé, mangsa geus kolot ieu tangkal bisa waé nepikeun ka 50 méter jangkungna jeung buleud tangkalna nepikeun ka 200 centi méter. Mikaresep tempat anu subur jeung cukup cai, sanajan henteu saeutik ogé anu kapanggih hirup dina taneuh cadas. Ieu tangkal kembangan sapanjang taun atawa henteu usum-usuman. Ngan aya waktu anu hadé dina mangsa buahan nyaéta bulan Séptémber nepikeun ka Oktober.

Kaina kasebut awét agolongkeun kai dina kelas  II-III , Kelas I-II dina palebah gampang dipigawé ngan hanjakal sakapeung melengkung di mana kurang tarapti mangsa ngagaringkeun. Dimangpaatkeun pikeun nyieun imah, parabot, kapal laut, panél, karoseri, jeung loba deui anuséjéna. Loba kapanggih hirup di daérah saperti :  Malaysia, Sumatra, Kalimantan, Jawa, Sulawesi, Bali, Lombok jeung Timor.

Kembangna ngarantuy, mangsana ligar benang sari mangkak kawas bulu sikat kelirna bodas tur semu beureum dibeulah jerona (deukeut kana cupat), buahna ngorana lalonyod héjo dina sarantuy aya kana genep siki, nicak mangsana geus asak  kulit buah robah kelirna tadina héjo jadi semu beureum. daunna ngora atawa pucukna dimangpaatkeun pikeun lalab, bisa ogé disayur atawa dicampurkeun jeung sayuran séjéna pikeun panyeungit. Buahna ogé bisa ngubaran ararateul jeung panyakit kulit séjéna.

Tutumbu kaluar
Mangpaat tangkal putat
Putat ngaran hiji daerah di Jakarta 
Carita ngeunaan tangkal putat
Klasifikasi tangkal putat

Rujukan

Bungbuahan
Bahan wangunan
Tutuwuhan Indonésia
Tutuwuhan tropis